Den 25. april sidste år styrtede motorvejsbroen ved Limfjordstunnellen sammen. Det skete, da et nyt betondæk skulle støbes. En arbejdsformand blev dræbt ved sammenstyrtningen. I dag - næsten halvandet år efter ulykken - er man så klar til at åbne broen igen. Ifølge Vejdirektoratets koordinator på brobyggeriet, Helle Blæsbjerg, kan de første biler køre over broen sidst på eftermiddagen eller først på aftenen. Og hun vurderer ikke, at der bliver tale om at udskyde åbningen, selvom de sidste ting stadig mangler at falde på plads. Folkene på broen er lige nu i gang med at lægge den afsluttende overfladebelægning i nødsporet. - Holder det tørvejr, skal de nok nå at blive færdige, fortæller Helle Blæsbjerg.

Opsummering:
Motorvejsbroen nord for Limfjordstunnellen åbner sidst på eftermiddagen eller først på aftenen.